Kyrmyimukarppi

Kyrmyimukarppi (Xyrauchen texanus) on imukarppien heimoon (Catostomidae) kuuluva kalalaji, jota esiintyy Yhdysvalloissa. 

Kyrmyimukarpin suurin tavattu pituus oli 91 senttimetriä. 

Kyrmyimukarpin alkuperäinen levinneisyysalue kattoi suurimman osan Coloradojoen vesistöstä. Se on kadonnut laajoilta alueilta mutta sitä on yritetty palauttaa istutuksin 1980-luvulta alkaen. Suurin populaatio elää Mohavejärvessä, jossa vuonna 2003 arvioitiin eläneen muutamia tuhansia aikuisia yksilöitä. Lajin uhanalaisuuteen on vaikuttanut joen säännöstely sekä vieraslajit, jotka kilpailevat ravinnosta ja saalistavat nuoria kyrmyimukarppeja.

Lähteet 

Imukarppikalat
Uhanalaiset kalat